**8. Tájékoztató a 2017. évi Egyéni Országos Bajnokságról**

A 2017. évi egyéni országos bajnokság április 7-15 között került megrendezésre.

* Április 7 – 14: Alapszakasz
* Április 15: Középdöntő és döntő

A versenykiírás, valamint a nevezés megnyitása időben megtörtént. Az alapszakaszt 20 női, illetve 18 férfi játékos teljesítette.

A 2016. évben hozott módosításokat a 2017. évi országos bajnokság alkalmával is alkalmaztuk, melyek sikeresnek bizonyultak. A lebonyolítás, így gördülékenyebb és izgalmasabb (mind a négy gyakorlatot az ablak felé hajtják végre a játékosok, valamint a középdöntőben és a döntőben 4-4 játékosok egymást követően hajtja végre a gyakorlatokat).

Az országos bajnokság rendkívül színvonalas és izgalmas volt, ugyanis mindkét nemnél kiváló eredmények születtek az alapszakasz folyamán. A férfiak mezőnyében 5 játékos is 90, vagy annál nagyobb pontszámot produkált. A női mezőnyben, pedig az 1. és 8. helyezett között mindössze 15 pont volt a különbség. A középdöntőben az abszolút legjobb eredményt Palancsa Dorottya érte el, aki egyéni csúcsát beállítva 102 ponttal végzett.

A döntők mindkét nemnél izgalmasan zajlottak. A nőknél három kör után Miklai Henrietta és Palancsa Dorottya 273-273 ponttal álltak, így a verseny történetében először következhetett a szétdobás a bajnoki címért. Ennek során Palancsa Dorottya 102-83 arányban győzedelmeskedett, így megszerezve az egyéni bajnoki címet, közvetlenül a vegyes-páros világbajnokság előtt. A harmadik helyen Szekeres Ildikó végzett. A férfiaknál az aranyérmet Kiss Zsolt nyakába akasztották, aki már két kört követően 20 pontos előnnyel rendelkezett és három kör után 300 ponttal zárt. Az ezüstérmet Nagy György szerezte meg, bravúros 106 pontot teljesítve a döntő körben, míg a bronzérmes Nagy Viktor lett.

Úgy gondolom a verseny egyik legnagyobb pozitívuma a junior versenyzők jó teljesítménye volt. Többen kvalifikálták magukat a középdöntőbe, ahol közülük páran megtudták ismételni jó teljesítményüket a középdöntőben is, jelezve az alapszakaszban elért jó eredmény nem puszta véletlen volt.

Negatívumként a változtatásokat és visszalépéseket említeném meg, amelyeket úgy gondolom jövő szezontól kezdődve már szankcionálni kellene. A verseny folyamán számos utólag érkezett nevezés jött be, a nevezettek közül, pedig többen kértek időpont módosítást. Ez adminisztratív és egyéb szempontokból is bonyolult, így úgy gondolom ezeket a következő évtől kezdődően nem szabad elfogadni. Így folyamatosan a pályával kellett egyeztetni, valamint adott esetben üres maradt a pálya az adott idősávban.

Amelyre megoldást kellene még találni azok a visszalépések. Idén ugyan a verseny egybeesett a Húsvéttal, de nem hinném, hogy csak ez játszott közre. Tavaly is és idén is többen visszaléptek a középdöntőtől, holott kvalifikálták magukat (nők: 1, férfiak: 2 + 1 – középdöntő). Ez a versenynek sem tesz jót, hiszen nem a legjobb pozícióban lévő játékosok csatáznak tovább, így nagyobb pontkülönbségek alakulnak ki az 1. és 8. helyezett játékos között. Emellett, pedig nekünk is rossz, hiszen nem minden esetben pótolható ez egy új játékossal, főleg ha a középdöntőt vesszük, mely után szinte azonnal következik a döntő.

A bírói hibák minimalizálása végett érdemes lehet elgondolkozni egy online rendszer bevezetésén, amelybe csak a pontokat kell bevinni, ő meg utána már magától kalkulál.

2017. április 25.